text: Unge på uddannelsesjagt i Horsens
  31 oktober 2015 kl. 18.32
  Allerede i 8.klasse skal skoleelever i dag overveje hvilken uddannelse, de drømmer om senere i livet.
  Det kan være svært at vælge om fremtiden, den skal foregå som kok eller som økonom, men med den seneste folkeskolereform er det blevet et krav, at eleverne i 8. klasse, gør sig nogle grundige tanker om deres uddannelsesplaner for fremtiden.
  Flere tusind unge fra både Horsens og Hedensted Kommune havde i dag derfor taget turen til uddannelsesmesse i Forum Horsens.
  Her stod en lang række uddannelsessteder klar til at forsøge at tiltrække de unge. En række virksomheder der står og mangler elever og lærlinge, var også mødt op på messen.
  Mange af de unge der i dag besøgte messen, er fortsat usikre på hvilken vej de skal vælge, men der skal altså laves en foreløbig uddannelsesplan allerede efter 8. klasse.
  